[{"text_idx": "#000000", "text": "Millised on va\u0308ikelaste toitumise peamised po\u0303hito\u0303ed?"}, {"text_idx": "#000002", "text": "Va\u0308ikelapseiga on ta\u0308is aktiivset liikumislusti ja va\u0308ga kiiret, lausa silmna\u0308htavat muutumist pa\u0308evade jooksul. Selleks on vaja tagada va\u0308ikesele inimesele piisavalt liikumisruumi, kasvamist ning arenemist toetavat toitu. Toidusoovitused aga peavad tagama ko\u0303igi toitainete vajadust kindlustavat mitmeku\u0308lgset ja tarka toiduvalikut."}, {"text_idx": "#000005", "text": "Tervisliku toitumise lahutamatu osa on aktiivne liikumine. Lapsed peavad iga pa\u0308ev va\u0308hemalt 60 minutit liikuma, parem veel kui rohkem. Va\u0308ikelastel tuleb teadlikult va\u0308hendada istumisaega televiisori ees ja pu\u0308u\u0308da neil igati vo\u0303imaldada olla o\u0303ues, joosta, ma\u0308ngida liikumisma\u0308nge, so\u0303ita jalgrattaga, hu\u0308pata ja karata.\nAlla 2-aastastele ei ole u\u0308ldse soovitatav lasta istuda teleka ees, 2-4-aastastel aga vo\u0303ib lubada maksimaalselt u\u0308ks tund pa\u0308evas vaadata lemmiksaateid vo\u0303i ma\u0308ngida arvutima\u0308nge."}, {"text_idx": "#000006", "text": "Ainult ronides, joostes ja hu\u0308pates arendame lastel su\u0308dame-veresoonkonda, liikumisaparaati, painduvust, koordinatsiooni ning tugevneb luustik. Tulevikus on need lapsed ka enesekindlamad, ro\u0303o\u0303msamad ja omandavad kergemini haridust."}, {"text_idx": "#000007", "text": "Toiduvalikul on esmata\u0308htis mitmeku\u0308lgsete toiduvalikute tegemine ja nende harjutamine elustiili juurde kuuluvaks. Mitmeku\u0308lgse toiduvaliku tagame lapsele ainult siis, kui vo\u0303imaldame tal su\u0308u\u0308a iga pa\u0308ev toite viiest olulisest toidugrupist:"}, {"text_idx": "#000008", "text": "Ta\u0308rkliserikkad toidud \u2013 teraviljatooted ja kartul\nNeed on lapsele vajalikku energiat andvad toidud ja siit grupist on eelistatav su\u0308u\u0308a iga pa\u0308ev viil vo\u0303i kaks ta\u0308isteraleiba, putru (kaera-, tatra-, kartuli-, hirsi-, riisiputru jm) vo\u0303i pastat. Ta\u0308rklis on oluline su\u0308sivesik lihasenergia andmiseks, teraviljatooted on aga eriti B-grupi vitamiiniderikkad.\nPuu- ja ko\u0308o\u0308giviljad ning marjad\nLastele meeldivad rohkem marjad ja puuviljad, kuid neid tuleks harjutada so\u0308o\u0308ma ka hautatud ko\u0308o\u0308givilju, toorsalateid, aedviljasuppi jm. See toidugrupp peaks olema iga pa\u0308ev esindatud va\u0308hemalt 5 peota\u0308iega. Siit saab vitamiine, mineraalaineid, taimseid toitaineid, mis ko\u0303ik aitavad olla lapsel terve.\nPiim ja piimatooted on lapsele kasvamiseks vajalikud ning ko\u0303rge biova\u0308a\u0308rtusega valguallikana asendamatu toidugrupp. Lisaks on piimatooted parimaks kaltsiumi allikaks ning luude kasv ja tugevnemine saab alguse juba lapseeas. Piimatoodete suures valikus on erinevaid kodujuustu sorte, bakteritega rikastatud jogurteid, juustu jm. Juhul kui piim tekitab va\u0308ikelastel seedeha\u0308ireid, sobivad asenduseks ka hapendatud vo\u0303i piimhappebakteritega rikastatud piimatooted ning ka vitaminiseeritud va\u0308ikelaste piimasegud.\nKala, liha, linnuliha ja muna tooted on asendamatud loomse pa\u0308ritoluga valgu allikad. Valk aga on ehitusmaterjal, mida organism vajab ainevahetuse toimimiseks, kasvamiseks ja kaitsekehade valmistamiseks. U\u0308ks suurepa\u0308raseim toit lastele on muna ning munaroogade valik vo\u0303iks olla mitmel korral na\u0308dalas laste toidulaual.\nLisatavaid toidurasvu kasutame u\u0308ldjuhul toiduvalmistamisel, vo\u0303ileibadel ning salatitel. Nendest saab olulisi vitamiine ja asendamatuid rasvhappeid nii organismi tugevdamiseks, ainevahetuse korrastamiseks kui ka energiaks."}, {"text_idx": "#000011", "text": "Ta\u0308napa\u0308eva pesumasinad on targad ja sa\u0308a\u0308stlikud"}, {"text_idx": "#000013", "text": "Bataat- leia rohkem kui 50 maitsvat retsepti!"}, {"text_idx": "#000015", "text": "Lastetoidud \u2013 RetseptisahtelFriikartuli pitsa september 29, 2022Maitsvad ja kro\u0303bedad kananagitsad mai 31, 2022Mozzarella saiad september 29, 2021Porgandikotletid praekartuli ja seentega september 29, 2021Mustikavahvlid vahukoore ja meega aprill 24, 2021"}, {"text_idx": "#000016", "text": "Friikartuli pitsa september 29, 2022Maitsvad ja kro\u0303bedad kananagitsad mai 31, 2022Mozzarella saiad september 29, 2021Porgandikotletid praekartuli ja seentega september 29, 2021Mustikavahvlid vahukoore ja meega aprill 24, 2021"}]